สวัสดีค่ะ อยากสอบถามเกี่ยวกับการกินยา Propranolol 10mg ค่ะคือเวลาไปหา ตอนวัดความดัน มักจะโดนทักว่าหัวใจเต้นเร็ว ประมาณ110-120กว่า แต่ก็คิดว่าคงตื่นเต้นกังวัลมากไปเอง เวลาต้องไปรพ.หรือคลินิก พยายามทำตัวสบายๆใจเย็นๆแล้ว แต่มันก็ห้ามอาการตื่นเต้นกังวลไปก่อนไม่ได้เลยค่ะซึ่งโดยส่วนตัวเป็นคนที่เวลาต้องทำอะไรในที่ๆคนเยอะๆ อย่างพรีเซนงานตอนเรียน หรือต้องพูดคุยติดต่ออะไรกับคนแปลกหน้า/คนที่ไม่สนิท ก็จะมีอาการตื่นเต้น ใจเต้น วิตกกังวลอยู่แล้วด้วยแต่เวลาอยู่บ้าน ลองจับชีพจรดู ก็ไม่เคยเกิน100/นาที จะอยู่ที่80กว่าประจำค่ะ เคยบอกแล้ว แต่ก็มีได้นัดเจาะเลือด ตรวจคลื่นไฟฟ้าหัวใจ ผลออกมาไม่ได้บอกว่าเป็นอะไร ทักแค่เรื่องใจเต้นเร็ว แล้วก็ให้ยา Propranolol 10mg มากินเช้าเย็นค่ะเลยอยากรู้ว่าถ้าปกติอยู่บ้านหัวใจเต้นอยู่ที่80-90/นาที ไม่ได้รู้สึกใจสั่นอะไร จะสามารถกินยาตัวนี้ติดต่อกันเช้าเย็นได้ไหมคะ จะมีผลอะไรมั้ย และยาทำให้ใจเต้นช้าจากเดิมมากมั้ยขอบค่ะปล.อาการที่ชอบเป็นเวลาไปรพ.หรือคลิกนิก เกี่ยวกับ
สวัสดีค่ะ อัตราการเต้นของหัวใจที่ปกติ ในขณะพัก จะอยู่ในช่วง 60-100 ครั้งต่อนาที ดังนั้น หากโดยปกติ เมื่ออยู่ที่บ้าน จับชีพจรเองได้ที่ประมาณ 80-90 ครั้งต่อนาที ก็ถือว่าปกติดีค่ะส่วนการที่โดยส่วนปกติ เวลาไปเจอคนเยอะๆ พูดคุยกับคนแปลกหน้าแล้วจะมีอาการตื่นเต้น ใจเต้น วิตกกังวลอ รวมถึงเวลาที่ไปคลินิก หรือโรงพยาบาลแล้วเกิดอาการตื่นเต้น ก็ย่อมทำให้หัวใจเต้นเร็วกว่าปกติได้ดังนั้น หากการที่หัวใจเต้นเร็วกว่าปกติ ไม่ได้เกิดจากโรคอะไร เช่น ไทรอยด์เป็นพิษ โรคหัวใจเต้นผิดจังหวะ เป็นต้น ก็ไม่จำเป็นต้องทานยา propanolol ซึ่งเป็นยาลดความดันโลหิตและช่วยลดอัตราการเต้นของหัวใจที่ได้มาไปค่ะ เพราะหากทานไป อาจทำให้หัวใจเต้นช้าลง และอาจเกิดอาการมึนหัว ลุขึ้นแล้วหน้ามืดได้ค่ะอย่างไรก็ตาม เมื่อต้องไปเจอคนเยอะๆ หรือพรีเซนต์งาน หรือทำกิจกรรมกับผู้อื่น ซึ่งคาดว่าจะเกิดอาการตื่นเต้น ใจสั่น ก็อาจทานยาเป็นครั้งคราวในวันนั้นๆ ได้ค่ะแต่หากอาการตื่นเต้นหรือวิตกกังวลเป็นค่อนข้างมาก และมีอาการทางร่างกายร่วมด้วย เช่น ใจสั่น มือสั่น เสียงสั่น หน้าแดง หายใจลำบาก เหงื่อแตก ตัวเย็น มือเท้าชา กล้ามเนื้อตึงหรือกระตุก ใจหวิวเหมือนจะเป็นลม เป็นต้น ซึ่งทำให้มีผลต่อการใช้ชีวิตประจำวัน อาจเป็นอาการของโรคกังวลต่อการเข้าสังคม (social phobia หรือ social anxiety disorder) ดังนั้น หากอาการเป็นมาก แนะนำควรไปพบจิตแพทย์เพื่อรักษาค่ะ